Pois Intiaan tule, Meeri!
Pois Intiaan tule, Meeri,
 jätä kanssani Skotteinmaa!
 Pois Intiaan tule, Meeri,
 meren aukean tyrskyin taa!

 Siell’ oranssi, sitruuna kypsyy,
 tuo terttuja ananas;
 mut Intian ihmeet kaikki
 on tyhjiä rinnallas.

 Kautt’ taivahan vannoin, Meeri:
 ”Sinut heitän kuolossa vain”,
 ja unhottakoon minut taivas,
 jos unhotan lupaustain!

 Sanas anna jo mulle, Meeri, –
 otan liljakätöses näin!
 Sanas anna jo mulle, Meeri,
 kotirannasta lähteissäin!

 Luja liittomme nyt on, Meeri,
 sydän kummankin annettu pois.
 Nyt koskaan emme me eroo!
 Ei, hetki se kirottu ois!